Feneto
Feneto (Fenesiaansk: Vèneto) is in regio yn Itaalje, oprjochte yn 1866. De regio grinzget oan: Eastenryk, Friûly-Julysk Feneesje, de Golf fan Feneesje (Adriatyske See, Middellânske See), Emylje-Romanje, Lombardije en Trentino-Súd-Tiroal. De regio strekt him út fan de Karnyske Alpen yn it noarden oant en mei de rivier de Po yn it suden. Yn it westen wurdt Feneto begrinze troch de Gardamar en de rivier de Minsio, yn it easten troch de Adriatyske See en de rivier de Tagliamento. De haadstêd is Feneetsje.

Lânskip 
Wat it lânskip oanbelanget is Feneto yn trije stikken te ferpartsjen:
 Geberchte
De eastlike Dolomiten en in part fan de súdlike Karnyske Alpen hearre by Feneto. Dat gebiet komt sawat oerien mei de provinsje Belluno. Kortina d'Ampezzo is hjir it wichtichste wintersport- en simmerferbliuwplak. 
 Leechflakte
Yn de leechflakte lizze de grutste stêden fan de regio wêrûnder Feneetsje, Ferona en Padua. Fierders is dit in wichtich lânbougebiet dêr't in protte wyn produsearre wurdt. Te suden fan Padua en Fisenza wurdt de leechflakte ûnderbrutsen troch in lyts heuveleftich gebiet, de Monti Berici en de Colli Euganei. 
 Kust
It grutste part fan de kust wurdt yn beslach nommen troch de lagunes en de delta fan de rivier de Po. De regionale haadstêd Feneetsje is boud op in oantal eilannen yn de grutste lagune: de Laguna Veneta. Oan it noardlikste diel fan de kust lizze in soad sânstrânen - hjir lizze ek de drokbesochte badplakken Jesolo, Bibione en Kaorle.

Provinsjes en wichtige stêden 

<table border="0" cellpadding="5">
</td>'<small>Provinsje''<small>Ofkoarting<small>Haadstêd'<small>Wichtige pakken''</tr>
</td>BellunoBLBellunoFeltre, Cortina d'Ampezzo</tr>
</td>Padua (Padova)PDPaduaCittadella, Monselice</tr>
</td>RovigoRORovigoAdria</tr>
</td>TrevisoTVTrevisoConegliano, Vittorio Veneto</tr>
</td>Feneesje (Venezia)VEFeneesjeChioggia, San Donà di Piave, Jesolo, Portogruaro</tr>
</td>VeronaVRFeronaLegnago</tr>
</td>VicenzaVIFisenzaBassano del Grappa</tr>
</table>

Trivia 
 Yn de regio Feneto wennet ek in Dútsktalige minderheid dy't Zimbern neamd wurdt.

Keppeling om utens 
 Regione Veneto (Italjaansktalich)
 Toeristische site (Italjaansk-, Ingelsk- en Frânsktalich)

 
Regio fan Itaalje
Bestjoerlike ienheid oprjochte yn 1866